|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Karašaras焉耆, قاراشەھەر |
| --- |
| *Karašaro mečetė* |
|  |
| 

KarašarasKarašaras

42°03′0″ š. pl. 86°34′0″ r. ilg.﻿ / ﻿42.05000°š. pl. 86.56667°r. ilg.﻿ / 42.05000; 86.56667﻿ (Karašaras)Koordinatės: 42°03′0″ š. pl. 86°34′0″ r. ilg.﻿ / ﻿42.05000°š. pl. 86.56667°r. ilg.﻿ / 42.05000; 86.56667﻿ (Karašaras) |
|  |
| Laiko juosta: (UTC+8) |
|  |
| **Valstybė** | Kinijos vėliava Kinija |
| **Provincija** | Sindziangas |
| **Prefektūra** | Bajangolo mongolų autonominė prefektūra |
| **Apskritis** | Janči hujų autonominė apskritis |
|  |
| **Gyventojų** (2006) | 31 773  |
| **Plotas** | 8,1 km² |
| **Tankumas** (2006) | 3 923 žm./km² |

**Karašaras** arba ***Karašahras*** (uig. قاراشەھەر = *Qarašeher*) taip pat ***Janči*** (kin. 焉耆, pinyin: *Yānqí*) – miestas Kinijoje, Sindziange, Bajangolo mongolų autonominėje prefektūroje, į šiaurės rytus nuo Korlos (su ja jungiasi per Geležinių vartų perėją). Pro miestą teka Kaidu upė, už 24 km į rytus telkšo Bagraškiolio ežeras. Janči hujų autonominės apskrities centras. Karašas įsikūręs prie Karakorumo plento ir Turfano–Kašgaro geležinkelio. Yra mečetė.

Maždaug po lygiai mieste gyvena hanių ir hujų.

Istorija
--------

Miesto pavadinimas uigūrų kalba reiškia „juodas miestas". Pavadinimas Janči greičiausiai kilo iš tiurkų žodžio *yanghi*, reiškiančio ugnį. Tokios pat reikšmės buvo ir sanskritiškas miesto pavadinimas ***Agnideša*** (skr. अग्निदेश = IAST: *Agnideśa* – „ugnies kraštas").

Miestas išaugo prie šilko kelio. Senovėje čia gyvavo budistinė karalystė, kurią valdė Šiongnu. II a. pr. m. e. pateko Han dinastijos įtakon, kai ši puolė Dajuaną. Han dinastijos knygoje „Hanšu" rašoma, kad čia gyveno 52 tūkst. žmonių, 30 li spinduliu miestą supo vandenys, o kelias iš čia į Kučą vedė per pavojingas perėjas. Po sukilimo 94 m. į Karašarą atvyko Han generolo Ban Čao baudžiamoji ekspedicija ir nubaudė mirtimi miesto valdovą. Miestas ir jo budistiniai papročiai aprašomi „Žou knygoje". Tarp 644 ir 648 m. vyko mūšiai tarp Tangų dinastijos ir Karašaro, remiamo Vakarų tiurkų kaganato. Tangai užėmė miestą, įkūrė savo tvirtovę, paskyrė savo valdininkus ir praktiškai sunaikino tocharų palikuonių įtaką Rytų Turkestane.

XVII a. miestą aplankė jėzuitų misionierius Bento de Góis, miestą vadinęs *Cialis*. 1887 m. čia lankęsis Francis Younghusband Karašarą aprašė turintį miesto sieną, du pagodas menančius bokštus, sienos apsuptyje – keli jamenai ir gyvenamieji namai, likę namai ir parduotuvės buvo už sienos.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠilko kelio miestai |
| --- |
|  |
| Antiochija-Samarkandas | 
 Antiochija **·**  Alepas **·**  Palmyra **·**  Bagdadas **·**  Ekbatana **·**  Teheranas **·**  Samina **·**  Nišapūras **·**  Mešchedas **·**  Mervas **·**  Buchara **·**  Samarkandas |  |
|  |
| Samarkandas-Indija | 
Samarkandas **·**  Šahrisabzas **·**  Termezas **·**  Balchas **·**  Heratas **·**  Kabulas **·**  Bamianas **·**  Pešavaras |
|  |
| Samarkandas-Ansi | 

|  |  |
| --- | --- |
| Šiaurinis kelias | 
Samarkandas **·**  Čiačas **·**  Ispidžabas **·**  *Merkė* **·**  *Otraras* **·**  Tarazas **·**  Tokmakas **·**  *Balasagunas* **·**  *Sujabas* **·**  Almata **·**  Guldža **·**  Urumčis **·**  *Bešbalikas* **·**  *Gaočangas* **·**  *Dziaohė* **·**  Kumulas **·**  Ansi |
|  |
| Vidurinis kelias | 
Chodžentas **·**  Kokandas **·**  Andižanas **·**  Ošas **·**  Kašgaras **·**  *Veitou* **·**  *Vensu* **·**  Aksu **·**  Kučia **·**  Korla **·**  Karašaras **·**  Dunhuangas |
|  |
| Pietinis kelias | 
Taškurganas **·**  Jarkendas **·**  *Inajus* **·**  Kargalykas **·**  Guma **·**  Chotanas **·**  *Čiule* **·**  *Kerija* **·**  *Žonglu* **·**  *Siaojuanas* **·**  *Nija* **·**  Čerčenas **·**  Čarklykas **·**  *Miranas* **·**  *Loulanas* |

 |
|  |
| Ansi-Kinija | 
Ansi **·**  Dziučiuanas **·**  Dziajuguanas **·**  Džangjė **·**  Uvėjus **·**  Landžou |

 |